《寿外舅龚通判》
宋代·陈宓

毓秀方壶应半千，先春二日秩初筵。
澄陂万顷难同量，野鹤高标不计年。
楚国洁清真有继，石君孝谨更光前。
久期卓令三公秩，尚借陈蕃别驾贤。
纷若尽随春卉媚，恬然独与雪筠坚。
鄙人辱眷尤钦佩，拜寿裁诗佐玉船。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。